# La República (publicació digital)

La República, conegut com a Directe fins al 2018, és un mitjà de comunicació digital català que va posar-se en marxa el 16 d'abril de 2007, sota la direcció de Joan Camp. El mitjà segueix una línia editorial a favor de la independència de Catalunya. En els seus inicis va ser desenvolupat i gestionat per l'empresa catalana Tirabol Produccions.
Un any més tard de la posada en marxa, el 16 d'abril de 2008, l'historiador Oriol Junqueras va prendre a Joan Camp el relleu en la direcció del mitjà digital, i l'associació Col·lectiu 2014, encapçalada pel polític Joan Puig, va prendre el relleu a l'empresa Tirabol Produccions. L'historiador Oriol Junqueras deixa la direcció del diari per centrar-se per les eleccions al Parlament Europeu, on s'hi presenta per Esquerra Republicana de Catalunya, i on en sortirà escollit com a eurodiputat el juny de 2009. Poc més tard, l'empresa Catmèdia Global, liderada per Joan Puig, pren el control total de la gestió del diari.
Segons un estudi realitzat el mes d'abril de 2012 per la Fundació CatDem i la Universitat Internacional de Catalunya (UIC) a partir d'enquestes realitzades a 99 diputats del Parlament de Catalunya, Directe apareix com el diari digital preferit pels diputats d'Esquerra Republicana de Catalunya (ERC). L'octubre de 2013 va tenir 251.435 navegadors únics, mentre que el setembre de 2015 en va rebre 760.160.

## Referències

* ↑ «Noves incorporacions de mitjans digitals catalans a l'OJD». Vilaweb. [Consulta: 16 abril 2007]. «Avui s'ha anunciat el llançament d'un nou diari digital en català, directe!cat, el director del qual és Joan Camp»
* ↑ «directe!cat - Qui som». Arxivat de l'original el 2015-06-29. [Consulta: 2 juliol 2015].
* ↑ «Interessants novetats blocaires». Saül Gordillo. [Consulta: 25 abril 2007]. «L'incombustible Joan Camp es posa al capdavant d'un nou mitjà digital: directe!cat, que es presenta amb el subtítol d'informació amb independència, fent un cop d'ullet als lectors sobiranistes.»
* ↑ «directe.cat, nou diari digital en català». Nació Digital. Arxivat de l'original el 2015-07-02. [Consulta: 16 abril 2007]. «Després de prop d'un any de maduració, l'empresa de noves tecnologies Tirabol ha pogut inaugurar avui el que vol ser un referent en la comunicació digital en català, el Directe!cat. Aquest nou mitjà d'informació digital vol ser "punta de llança" de les reivindicacions socials i nacionals del nostre país»
* ↑ «Directe!Cat, un any, nou web i nou director». Vilaweb. [Consulta: 16 abril 2008]. «Avui, el diari digital Directe!Cat celebra un any de vida, amb nova web i canvi de director. Joan Camp -ex-director- explica la Fi d'una etapa, mentre que Oriol Junqueres -nou director- parla d'Una nova etapa.»
* ↑ «Oriol Junqueras i l'exdiputat Joan Puig, homes forts de la nova etapa del digital Directe.cat». Nació Digital. [Consulta: 16 abril 2008]. «L'historiador Oriol Junqueras s'ha estrenat avui com a director del diari digital Directe.cat, tot coincidint amb el primer aniversari de l'aparició d'aquest mitjà, que també ha canviat d'empresa editora. L'entitat Col·lectiu 2014 ha agafat el relleu de l'empresa Tirabol. Un dels protagonistes d'aquest col·lectiu és l'exdiputat d'ERC per Girona al Congrés, Joan Puig i Cordon»
* ↑ «Junqueras serà eurodiputat mitja legislatura». [Consulta: 8 juny 2009]. «El candidat d'ERC a les europees podrà desenvolupar la seva tasca a l'eurocambra durant mitja legislatura. Els resultats d'Europa dels Pobles, integrada per ERC, BNG, EA, Aralar, CHA, Entesa per Mallorca i els Verds, atorguen a la coalició una cadira al Parlament Europeu.»
* ↑ «Catmèdia, el tercer grup privat amb més força a la Xarxa catalana». Arxivat de l'original el 2015-07-04. [Consulta: 29 octubre 2010]. «El grup de mitjans digitals Catmèdia -del qual forma part directe!cat-, es consolida com el tercer grup amb més força a la Internet catalana, just per darrere del grup conformat per la Corporació Catalana de Mitjans Audiovisuals i pel grup Vilaweb.»
* ↑ «El digital "més llegit" entre els membres del Parlament, segons un estudi». e-notícies. [Consulta: 16 abril 2012]. «Pel que fa a ERC, els seus diputats aposten pel Directe.cat, seguit de Vilaweb i Nació Digital.»
* ↑ Dades de l'OJD sobre les visites dels webs catalans
* ↑ Gordillo, Saül. Crea't Edicions. Sobirania.cat, p. 35 [Consulta: 2 juliol 2015]. Arxivat 2015-07-05 a Wayback Machine.

## Enllaços externs

* La República - Lloc web oficial